இதன்படி, மதுரை மாநகராட்சியின் சீர்மிகு நகர் திட்டத்தில் மாட்டுத்தாவணி மத்திய காய்கறிச்சந்தை அருகே, பழச்சந்தை கட்டப்பட்டுள்ளது. பழக்கடை உரிமையாளர்கள் பங்களிப்புடன் ரூ.21.7 கோடியில் மொத்தம் 240 கடைகளைக் கொண்ட வளாகம் கட்டி முடிக்கப்பட்டுள்ளது. இந்த பழச்சந்தை கடைகளை சென்னையில் இருந்து காணொலி காட்சியில் அக்டோபர் 31-ஆம் தேதி தமிழக முதல்வர் எடப்பாடி கே.பழனிசாமி தொடங்கி வைத்தார். இந்த வளாகத்தில் பணிகள் அனைத்தும் முழுமையாக முடிவுற்ற நிலையில், கடை உரிமையாளர்கள் பலரும் தங்களது பழக் கடைகளை ஞாயிற்றுக்கிழமை திறந்து வியாபாரத்தைத் தொடங்கினர்.